בית העלמין נובודוויצ'יה

בית העלמין נובודֶוִויצְ'יֶה (ברוסית: Новоде́вичье кла́дбище) הוא בית קברות יוקרתי במוסקבה, השוכן במתחם מנזר נובודוויצ'י, בדרום-מזרח העיר.

==היסטוריה==
במקור, שימשה חצר המנזר כבית קברות החל מהמאה ה-16, ונקברו בה מתים מבני האצולה של רוסיה. בית העלמין הוקם בשנת 1898 משלא נותר שטח קבורה פנוי בין חומות המנזר, ומוקם ליד החומה הדרומית. תכנונו הופקד בידי איבן משקוב, פרופסור לארכיטקטורה. חלק זה של בית הקברות נקרא "בית העלמין הישן של נובודוויצ'י".
ב-1949 הורחב בית הקברות בשטח שנקרא "בית העלמין החדש של נובודוויצ'י", ובין השנים 1950–1956 נבנו חומות, שערים ומשרדים. בשנות השבעים נוסף לבית העלמין שטח נוסף הנקרא "בית העלמין החדש ביותר".

כיום משתרע בית הקברות על פני 75 דונם, ויש בו כ-27,000 קברים. המתחם כולל מצבות מפוארות שבחלקן גם פסלים ויצירות אמנות. בעת השלטון הסובייטי נחשב לבית העלמין השני ביוקרתו בברית המועצות לאחר בית הקברות של חומת הקרמלין, אך עם נפילת ברית המועצות פסקה הקבורה ליד חומות הקרמלין, ומאז תפס בית העלמין נובודוויצ'יה את המקום הראשון.

==חלקות בית הקברות ואישים מפורסמים==
בית העלמין מחולק לחטיבות לפי תחום עיסוקו של המת. קבורים בו סופרים, מוזיקאים, מחזאים, משוררים, שחקנים, רקדנים, וזמרים. באגף אחר של בית העלמין קבורים מדענים ואנשי ממשל רוסים וסובייטים. באפריל 2007 נקבר בו נשיא רוסיה לשעבר בוריס ילצין. עוד קבורים במקום: אנטון צ'כוב, ניקיטה חרושצ'וב, ניקולאי גוגול, מיכאיל בולגקוב, ולדימיר קומארוב, דמיטרי שוסטקוביץ', קונסטנטין סטניסלבסקי, אלכסנדר סקריאבין, מסטיסלב רוסטרופוביץ', דוד אויסטרך, לאוניד קוגן, ניקולאי רובינשטיין, סביאטוסלב ריכטר, סרגיי פרוקופייב, פיודור שאליאפין, אברהם סלוצקי, שמואל הלקין, יצחק לויתן, ולנטין סרוב, ורה מוחינה, פולינה גלמן, ולדימיר מנשוב, סרגיי קוניונקוב, רקדנית הבלט גלינה אולנובה, ראש הביון הרוסי וראש ממשלת רוסיה לשעבר יבגני פרימקוב, ניקולאי פודגורני, השחקן אולג טבקוב, הבמאי סטניסלב גובורוחין, זמר האופרה דמיטרי חבורוסטובסקי, הכימאי ואלרי לגאסוב, המנצח אלכסנדר מליק-פאשאייב, ראש עיריית מוסקבה לשעבר יורי לוז'קוב, והפוליטיקאי הלאומן ולדימיר ז'ירינובסקי.

== גלריית קברים ==

<gallery mode="packed" heights="160">
Grave of gorbachev's.jpg|מיכאיל גורבצ'וב וראיסה גורבצ'ובה 
Novodevicij Cemetery Anton Chekhov.JPG|אנטון צ'כוב
File:Post-2009 gravesite of Nikolai Gogol in Novodevichy Cemetery, Moscow, Russia.jpg|ניקולאי גוגול
File:Grave of Sergei Sergeyevich Prokofiev.jpg|סרגיי פרוקופייב
File:BorisYeltsinMemorial.JPG|בוריס ילצין
Ильюшин С.В. могила.JPG|סרגיי איליושין
Grave of German Titov.jpg|גרמן טיטוב
Булгаков 2.jpg|מיכאיל בולגקוב
V Majakovskij.jpg|ולדימיר מאיאקובסקי
</gallery>
<gallery mode="packed" heights="160">
A grave of Dmitry Shostakovichi.jpg|דמיטרי שוסטקוביץ'
File:Эйзенштейн.jpg|סרגיי אייזנשטיין
File:Ландау Лев Давидович.JPG|לב לנדאו
File:02 serov.JPG|ולנטין סרוב
File:Nikolai Ostrovsky Tomb 20160930.jpg|ניקולאי אוסטרובסקי
File:Памятник на могиле Вячеслава Молотова на Новодевичьем кладбище.jpg|ויאצ'סלב מולוטוב
File:Могила Шаляпина Федора Ивановича.jpg|פיודור שאליאפין
File:Памятник на могиле К.С.Станиславского на Новодевичьем кладбище.jpg|קונסטנטין סטניסלבסקי
File:Туполев А.Н. 8-й участок.JPG|אנדריי טופולב
File:Mstislav Rostropovich grave.jpg|מסטיסלב רוסטרופוביץ'
Новодевичье кладбище(34).JPG|יצחק לויתן
Могила композитора Александра Скрябина.JPG|אלכסנדר סקריאבין
Могила пианиста Святослава Рихтера.JPG|סביאטוסלב ריכטר
Могила академика Петра Капицы.JPG|פיוטר קפיצה
Могила академика Леонида Канторовича.JPG|לאוניד קנטורוביץ'
</gallery>

== ראו גם ==
* בית העלמין הצבאי הפדרלי להנצחה (רוסיה)

==קישורים חיצוניים==

* 

*
נובודוויצ'יה
קטגוריה:מוסקבה: אטרקציות תיירותיות